CELEX: C2005/045/06
Language: el
Date: 2005-02-19 00:00:00
Title: Απόφαση του Δικαστηρίου (τμήμα μείζoνoς συνθέσεως), της 14ης Δεκεμβρίου 2004, στην υπόθεση C-434/02 (αίτηση του Verwaltungsgericht Minden για την έκδοση προδικαστικής αποφάσεως): Arnold André GmbH & Co. KG κατά Landrat des Kreises Herford 1 (Οδηγία 2001/37/ΕΚ — Παραγωγή, παρουσίαση και πώληση των προϊόντων καπνού — Άρθρο 8 — Απαγόρευση της κυκλοφορίας στην αγορά προϊόντων καπνού που λαμβάνονται από το στόμα — Κύρος)

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζoνoς συνθέσεως)
   της 14ης Δεκεμβρίου 2004
   στην υπόθεση C-434/02 (αίτηση του Verwaltungsgericht Minden για την έκδοση προδικαστικής αποφάσεως): Arnold André GmbH & Co. KG κατά Landrat des Kreises Herford 1
   (Οδηγία 2001/37/ΕΚ - Παραγωγή, παρουσίαση και πώληση των προϊόντων καπνού - Άρθρο 8 - Απαγόρευση της κυκλοφορίας στην αγορά προϊόντων καπνού που λαμβάνονται από το στόμα - Κύρος)
   (2005/C 45/06)
   Γλώσσα διαδικασίας: η γερμανική
   Στην υπόθεση C-434/02 (1), με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Verwaltungsgericht Minden (Γερμανία) με απόφαση της 14ης Νοεμβρίου 2002, που περιήλθε στο Δικαστήριο στις 29 Νοεμβρίου 2002, στο πλαίσιο της δίκης Arnold André GmbH & Co. KG κατά Landrat des Kreises Herford, το Δικαστήριο (τμήμα μείζoνoς συνθέσεως), συγκείμενο από τους Β. Σκουρή, Πρόεδρο, P. Jann, C. W. A. Timmermans και K. Lenaerts, προέδρους τμήματος, C. Gulmann, J.-P. Puissochet, N. Colneric, S. von Bahr και J. N. Cunha Rodrigues (εισηγητή), δικαστές, γενικός εισαγγελέας: L. A. Geelhoed, γραμματέας: H. von Holstein, βοηθός γραμματέας, και, στη συνέχεια, M.-F. Contet, κύρια υπάλληλος διοικήσεως, εξέδωσε στις 14 Δεκεμβρίου 2004 απόφαση με το ακόλουθο διατακτικό:
   Από την εξέταση του υποβληθέντος ερωτήματος δεν προέκυψε κανένα στοιχείο ικανό να θίξει το κύρος του άρθρου 8 της οδηγίας 2001/37/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού.
   
      (1)  EE C 44 της 22.02.2003